শাসকদলের মুখপত্র 'জাগো বাংলা' নিতে অস্বীকার । ব্যবসায়ীকে তুলে নিয়ে গিয়ে মারধরের অভিযোগ তৃণমূলের বিরুদ্ধে। বৈষ্ণবঘাটা-পাটুলি বাজারে এনিয়ে উত্তেজনা ছড়ায়।  যদিও বিষয়টি অস্বীকার করেছেন স্থানীয় কাউন্সিলর অরূপ চক্রবর্তী।
 ওয়েব ডেস্ক : শাসকদলের মুখপত্র 'জাগো বাংলা' নিতে অস্বীকার । ব্যবসায়ীকে তুলে নিয়ে গিয়ে মারধরের অভিযোগ তৃণমূলের বিরুদ্ধে। বৈষ্ণবঘাটা-পাটুলি বাজারে এনিয়ে উত্তেজনা ছড়ায়।  যদিও বিষয়টি অস্বীকার করেছেন স্থানীয় কাউন্সিলর অরূপ চক্রবর্তী। বৈষ্ণবঘাটা পাটুলি বাজারে ব্যবসায়ীকে মারধরের অভিযোগ উঠল তৃণমূল কংগ্রেসের বিরুদ্ধে। সোমবার ব্যবসায়ী গোপাল নস্করের কাছে যায় কয়েকজন যুবক। তিনি ওই বাজারের হকার সংগ্রাম কমিটির সম্পাদক। অভিযোগ, তৃণমূলের মুখপত্র জাগো বাংলা নিতে হবে, গোপালবাবুর কাছে দাবি জানায় যুবকরা। বিষয়টি বাজার কমিটিকে জানিয়ে সিদ্ধান্ত নেওয়া হবে। যুবকদের জানান গোপাল নস্কর। তখনকার মত চলে যায় তারা। গোপালবাবুর অভিযোগ, এর কিছুক্ষণ পরে বাইকে করে তাঁকে তুলে নিয়ে যাওয়া হয় তৃণমূল পার্টি অফিসে । তাঁকে বাঁচাতে গেলে মহিলাদেরও ধাক্কাধাক্কি  করা হয় বলেও অভিযোগ।  যদিও গোটা বিষয়টি অস্বীকার করেছেন একশো দশ নম্বর ওয়ার্ডের কাউন্সিলর অরূপ চক্রবর্তী।  ইতিমধ্যেই এবিষয়ে পাটুলি থানায় অভিযোগ দায়ের করা হয়েছে।